Názov smernice: Zabezpečenie nákupov materiálov neinvestičného charakteru.

Poradové číslo smernice: 6

Vypracoval: Dušan Dědeček, generálny sekretár

Schválil: VV DVS

Dátum vyhotovenia internej smernice: 03. 03. 2016 Dátum aktualizácie: 17. 11. 2020

Za správnosť smernice zodpovedá: VV DVS

Za dodržiavanie smernice zodpovedá: Peter Birka, prezident

Platnosť internej smernice od: 05. 03. 2016

Článok I.

Všeobecné ustanovenia.

1. Táto smernica je určená pre osoby účtujúce náklady na športovú prípravu vybraných športovcov z prostriedkov MŠVVaŠ SR.
2. Smernica je interným predpisom, reprezentovaným štatutárnym zástupcom DVS.

Článok II.

Prehľad zodpovedných a oprávnených osôb.

1. Peter Birka - prezident, Nobelova 1A, 831 02 Bratislava.
2. Dušan Dědeček - generálny sekretár, Jána Stanislava 39, 841 05 Bratislava.

Článok III.

Materiál neinvestičného charakteru.

1. Materiál neinvestičného charakteru sa rozumie ako športový a iný technický materiál potrebný na realizáciu športovej prípravy a úloh spojených s jej zabezpečením.
2. Hodnota materiálu je určená nadobúdacou cenou minimálne 500€ a maximálne 1700€ za kusovú jednotku.

Článok IV.

Predkladané dokumenty.

1. Zúčtovateľ je povinný vopred konzultovať s členmi Komisie svoj zámer o takomto výdavku a žiada ich o predbežné rozhodnutie.
2. Výdavok musí byť v súlade s jeho Plánom športovej prípravy, alebo obdobného dokumentu o plánovaní športovej prípravy.
3. Po predbežnom súhlase je zúčtovateľ povinný predložiť originálny účtovný doklad o nadobudnutí materiálu.
4. Zdôvodnenie použitia a potreby predkladaného materiálu v rozsahu max. jedna stránka A4, ktorý predkladá zúčtovateľ prostriedkov, resp. tréner zodpovedný za športovú prípravu.

Článok V.

Materiálová komisia.

1. Je dvojčlenná komisia určená VV s účelom posúdenia oprávnenosti a potrebnosti účtovaného materiálu.
2. Schôdzková činnosť nie je určená miestom, ani časom. K výkonu činnosti sú členovia vyzvaní účtovníkom, alebo zúčtovateľom prostriedkov.
3. Úlohou členov je posúdenie oprávnenosti, hospodárnosti a efektívnosti vynaložených prostriedkov.
4. Členovia komisie svojím podpisom a dátumom posúdenia na doklade účtovníckeho softwaru Money S3 potvrdzujú súhlas so zaradením dokladu do zúčtovania nákladov na športovú prípravu vybraných športovcov z prostriedkov MŠVVaŠ SR.

Článok VI.

Záverečné ustanovenia.

1. Členovia komisie sú povinní pri zvažovaní oprávnenosti výdavku pristupovať k rozhodnutiu po overení súladu s aktuálne platnou zmluvou s MŠVVaŠ SR.
2. Športovec, z ktorého prostriedky budú čerpané, zodpovedá naďalej podľa článku III., odsek 12, platnej Zmluvy so športovcom.
3. Táto smernica podlieha aktualizácii podľa potrieb VV DVS.
4. Otázky, ktoré nie sú riešené touto smernicou, riešia platné predpisy SR.

Smernica odsúhlasená členmi VV na zasadnutí v Bratislave, 17. novembra 2020

Peter Birka, prezident ................................................................

Július Maťovčík, viceprezident ................................................................

Dušan Dědeček, generálny sekretár ................................................................

Miloš Štefek, člen ................................................................

Milena Fabšičová, člen ................................................................